Gratis kragmeters vir R'fontein! | Randfontein Herald
'Dr Bumbum,' celebrity cosmetic surgeon in Brazil, vanishes after patient dies - 41 mins ago
Back in Washington, Trump under pressure to reverse course on Russia - 42 mins ago
Gratis kragmeters vir R'fontein!
Dorp se kragmeters word vervang! Kontrakteur sê die proses sal ongeveer drie jaar neem.
André Deysel,49, is die kontrakteur van die Rand West City Plaaslike Munisipaliteit.
André Deysel, 49, is die kontrakteur van die Rand West City Plaaslike Munisipaliteit wat tans besig is om inwoners se kragmeters gratis te vervang. André het jare se ondervinding en was baie bly toe die kontrak aan hom toegeken is.
André het gesê dit gaan ongeveer drie jaar neem om Randfontein en die omliggende areas se kragmeters te vervang. Een van die eerste versoeke was om die meters in die mynhuise in Westonaria te vervang.
Hy het verduidelik dat diegene wat nie 'n kragmeter het nie, 'n nuwe een sal kry. Ou kragmeters sal ook vervang word.
Lees ook: New electricity smart meters are legal – AfriForum
Bestaande kragmeters sal nagegaan word om seker te maak dit is in 'n werkende toestand. Die munisipaliteit het die kragmeters met rooi seëls afgekeur en opdrag gegee dat dit vervang moet word.
In hierdie stadium werk André volgens die versoeke wat hy ontvang. "Mense is aanvanklik baie skepties en versigtig, maar ons moet naamplaatjies dra en onsself te alle tye kan identifiseer," het hy gesê.
Dit neem André ongeveer 45 minute om 'n kragmeter te vervang, en nagenoeg 'n uur en 'n half vir 'n driefase-kragmeter.